దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
ఉమెన్స్ డే స్పెషల్: గానా.. ‘దేవసేనా’
ప్రపంచ మహిళా దినోత్సవం సందర్భంగా.. తెలుగు సినిమా ఇండస్ట్రీలో సత్తా చాటిన, చాటుతున్న నటీమణుల ‘గానా’మృతం మీకోసం...
TNN | Updated:
Mar 8, 2018, 03:54PM IST
ఆడదానిపై చేయివేస్తే.. నరకాల్సింది వేళ్లు కాదు దేవసేనా తలా... అంటూ తనపై చేయివేసిన వాడి తలను ‘బాహుబలి’ తెరనరికితే దేవసేనలోని విజయ గర్వం ప్రపంచాన్ని ఆకట్టుకుంది. బాహుబలి సినిమాతో ప్రపంచానికి తానేంటో తెలిసేలా చేసింది అందాల నటి అనుష్క. ప్రపంచ మహిళా దినోత్సవం సందర్భంగా సినీ రంగంలో లేడీ సూపర్ స్టార్గా విరజిల్లుతున్న అనుష్క నేటి తరానికి ఆదర్శం.
'సూపర్' చిత్రం ద్వారా తెరంగ్రేటం చేసిన అనుష్క గ్లామరస్ హీరోయిన్ గా పేరు తెచ్చుకుంది. టాలీవుడ్ లో అందం, అభినయం, ఆకట్టుకునే శరీర సౌష్టవం ఉన్న హీరోయిన్ ఎవరు అంటే టక్కున గుర్తొచ్చే పేరు అనుష్క. వేదంలో సరోజగా కవ్వించినా, బిళ్లాలో బికినీతో అలరించినా, విక్రమార్కుడుతో అందాలతో విజృభించినా, రగడతో అందాల రచ్చరచ్చ చేసినా, రుద్రమదేవిగా చరిత్రను గుర్తుచేసినా, భాగమతిగా భయపెట్టినా.. ఇలా పాత్ర ఏదైనా పరాకాయ ప్రవేశం చేసి అందులో లీనమై పాత్రకు ప్రాణం పోయడం అలవాటుగా చేసుకుంది అనుష్క. తెలుగు, తమిళ, మలయాళ భాషల్లో వరుస సినిమాలు చేస్తూ ఎన్నో అవార్డులను సొంతం చేసుకుని సౌత్ సినీ ఇండస్ట్రీలో తనకంటూ ఒక ప్రత్యేకమైన గుర్తింపు తెచ్చుకున్న అనుష్క.
ప్రస్తుతం అనుష్క హవా నడుస్తుంటే.. అంతకు ముందు తరంలో విజయశాంతి, రమ్యకృష్ణ, విజయనిర్మల లాంటి సీనియర్ నటీమణులు సినీ చరిత్రలో భవిష్యత్ తరాలకు మార్గదర్శకంగా నిలిచారు. ప్రస్తుతం వీళ్లు చూపించిన మార్గంలో నడుస్తూ సినీ ప్రేక్షకులకు వినోదాన్ని అందిస్తున్న నటీమణుల సూపర్ హిట్స్ సాంగ్స్ గానా డాట్ కామ్ ద్వారా విందాం.